Билбау көрәше буенча дөнья чемпионы Айдар Хәйретдинов көрәш, тормыш һәм тәрбия турында (ФОТО)

	«Да-а, моңардан теләсәң дә кача алмассың», – дип уйладым мин Балтач эчке эшләр бүлегенең биек баскычыннан менгәндә, подполковникның киң җилкәләренә, малайларча җиңел адымына карап... Айдар Хәйретдиновның подполковник булуын мин шунда гына белдем. Ә болай... Соң, татарча көрәш фанаты булмаган кеше дә сигез тапкыр Татарстан, биш тапкыр Россия чемпионы, Муса Җәлил истәлегенә уза торган турнирларда тугыз тапкыр җиңү яулаган көрәшчене ишетеп беләдер.	 Айдар Хәйретдинов – билбау көрәше буенча дөнья чемпионы да бит әле. Өстәп шуны да әйтергә кирәк, ул атказанган спорт остасы һәм атказанган тренер да. Балтач районының Арбор авылы егете. Айдар да, энесе Ринат та – республикада дан тоткан көрәшчеләр. Дөресен генә әйткәндә, кайвакыт безнең ни булса да зар елаган милләттәшләргә карап кәеф төшә минем. Аннан Айдар кебек берәр кеше очрый да, атна буе күңелем күтәренке йөри: менә бит, бездә нинди кешеләр бар! 
	Илфак ШИҺАПОВ	
Шәһри Казан

	№   |  	


